Document ID: 31999R0344

ΚΑΝΟΝΙΣΜΟΣ (ΕΚ) αριθ. 344/1999 ΤΗΣ ΕΠΙΤΡΟΠΗΣ της 16ης Φεβρουαρίου 1999 για την τροποποίηση του κανονισμού (ΕΚ) αριθ. 1439/95 σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση αγοράς στον τομέα του προβείου και αιγείου κρέατος (1), και ιδίως το άρθρο 17 παράγραφος 1,
Εκτιμώντας:
ότι πρέπει να απλουστευθεί η διαδικασία αναθεώρησης του καταλόγου των αρχών που εκδίδουν έγγραφα καταγωγής, ώστε να λαμβάνεται εγκαίρως υπόψη η επικαιρότητα 7 ότι, για τον σκοπό αυτό, πρέπει να εξουσιοδοτηθεί η Επιτροπή να αναθεωρεί τον εν λόγω κατάλογο των αρχών με δική της απόφαση 7
ότι η Αυστραλία όρισε έναν νέο οργανισμό έκδοσης των εγγράφων καταγωγής 7 ότι το παράρτημα Ι του κανονισμού (ΕΚ) αριθ. 1439/95 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1764/98 (3), πρέπει να τροποποιηθεί αναλόγως 7 ότι, δεδομένου ότι ο ορισμός εκ μέρους της Αυστραλίας του νέου οργανισμού έκδοσης αρχίζει να ισχύει από την 1η Φεβρουαρίου 1999, τα έγγραφα που εκδίδονται από τον λόγω οργανισμό πρέπει να θεωρούνται έγκυρα από αυτή την ημερομηνία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβείου και αιγείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1439/95 τροποποιείται ως εξής:
1. Το άρθρο 12 παράγραφος 2 αντικαθίσταται από το ακόλουθο κείμενο:
«2. Ο κατάλογος μπορεί να αναθεωρείται από την Επιτροπή όταν η εκδίδουσα αρχή δεν αναγνωρίζεται πλέον, όταν δεν εκπληρώνει κάποια από τις υποχρεώσεις που έχει αναλάβει ή όταν ορίζεται μια νέα εκδίδουσα αρχή.»
2. Στο παράρτημα Ι, η αρχή «Department of Primary Industries and Energy» αντικαθίσταται από την αρχή «Department of Agriculture, Fisheries and Forestry».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Φεβρουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1999.

Labels: 3
17
6